Prekomjerna dlakavost
Prekomjerna dlakavost ili hipertrihoza, hipertrihozis (lat. hypertrichosis) je pojava neuobičajene kosmatosti cijelog tijela ili njegovih pojedinih dijelova, uključujući i ograničenja na samo male dijelove jednog organa. Najčešće se javlja kod novorođenčadi, a kod odraslih na trbuhu, grudima, leđima, nadlakticama, ušima. Hipertrihoza je najčešće posljedica poremećaja u lučenju spolnih hormona i/ili njihovog balansa. Izuzetno rijetko se javlja i kao atavizam.